*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2017. gada \_\_.\_\_\_\_\_\_\_

.§

**Par Ministru kabineta noteikumu projektu “Kārtība, kādā kredītiestāde, krājaizdevu sabiedrība un maksājumu pakalpojumu sniedzējs sniedz informāciju kontu reģistram un kontu reģistra informācijas lietotāji saņem kontu reģistra informāciju”**

1. Pieņemt iesniegto noteikumu projektu.
2. Valsts kancelejai sagatavot noteikumu projektu parakstīšanai.
3. Finanšu ministrijai līdz 2017.gada 1.jūlijam iesniegt izskatīšanai Ministru kabinetā grozījumu projektu noteikumos, kas paredz kārtību, kādā ziņu sniedzējs sniedz un reģistra lietotājs saņem Kontu reģistra likuma 5.panta trešajā daļā minētās ziņas par patieso labuma guvēju.
4. Lai nodrošinātu informācijas sniegšanu Valsts ieņēmumu dienestam saskaņā ar Ministru kabineta 2007.gada 26.jūnija noteikumos Nr.421 “Kārtība, kādā Valsts ieņēmumu dienestam sniedzama informācija par juridisko personu – Latvijas Republikas rezidentu un nerezidentu pastāvīgo pārstāvniecību Latvijā – pieprasījuma noguldījuma kontiem” noteikto kārtību, Finanšu ministrijai sagatavot nepieciešamos grozījumus Kredītiestāžu likumā, kas paredz Kredītiestāžu likuma pārejas noteikumu 71.punktā ietvertā termiņa informācijas sniegšanai precizēšanu, kā arī atbilstoši Kredītiestāžu likuma pārejas noteikumu 71.punktā noteiktajam termiņam precizēt likuma “Par nodokļiem un nodevām” pārejas noteikumu 182.punktā noteikto, paredzot, ka Valsts ieņēmumu dienests nodrošina likuma “Par nodokļiem un nodevām” 18.panta pirmās daļas 17. un 18.punktā noteikto pienākumu veikšanu līdz kontu reģistra darbības uzsākšanas dienai.
5. Lai nodrošinātu kontu reģistra izveidi, Valsts ieņēmumu dienestam un nozari pārstāvošajām organizācijām- Latvijas Komercbanku asociācijai, Latvijas Maksājumu pakalpojumu un elektronisko naudas iestāžu asociācijai, Latvijas Kooperatīvo krājaizdevu sabiedrību savienībai un Krājaizdevu apvienībai- iespējami ātrākā laika posmā vienoties par *Extensible Markup Languge* (XML) shēmu ziņu sniegšanai kontu reģistram.
6. Finanšu ministrijai, iesniedzot grozījumus Ministru kabineta noteikumos atbilstoši šā protokollēmuma 3.punktam, informēt Ministru kabinetu par kontu reģistra ieviešanas gaitu.

Ministru prezidents M.Kučinskis

Valsts kancelejas direktora p.i.,

direktora vietniece juridiskajos jautājumos,

Juridiskā departamenta vadītāja I. Gailīte

Iesniedzējs:

Finanšu ministre D.Reizniece-Ozola

Buse, 67095553,

Dina.Buse@fm.gov.lv